cyanic-selkie/wikianc huggingface dataset:
বৈদুর্য রহস্য
কাহিনী
একটি বিখ্যাত কৃষ্ণমন্দিরে রক্ষিত মহামূল্যবান বৈদুর্য মণি চুরি হয়ে গেলে ইনসুরেন্স কোম্পানি তদন্ত করার ভার দেয় হিন্দুস্থান ডিটেকটিভ এজেন্সিকে। সংস্থার প্রধান মদন বোস তার সহকারীকে নিয়ে মন্দিরে আসেন এবং দেখেন বহু মানুষ কৃষ্ণমন্দিরে নিয়মিত আসে ভক্তিভরে, যাদের মধ্যে দুজন তরুনী মন্দিরেই থাকা শুরু করে। মন্দিরে থাকে অপর এক তরুন গবেষক। মদন বোস ফিরে যান এবং তদন্তের ভার নেয় পুলিশ। ইতিমধ্যে দুই তরুনী নিজেরাই গোপনে খোঁজ নিতে শুরু করে মন্দিরের ভেতর থেকে। তারা বুঝতে পারে বৈদুর্য মণি শুধু নয়, মূর্তির গায়ের মূল্যবান মুক্তোও ক্রমশ বাইরে পাচার হচ্ছে এবং ভেতরের কোনো ক্ষমতাবান ব্যক্তি এর সাথে জড়িত। মন্দিরের প্রধান মোহান্ত মহারাজের চালচলনের সম্প্রতি পরিবর্তন হয়েছে তা জানায় বৃদ্ধ মালি চরনদাস। এরপরই চরনদাস এক রাত্রে খুন হয় অজ্ঞাত মুখোশধারী আততায়ীর হাতে। পুলিশ এবং গোয়েন্দা সংস্থার প্রধান শেষ দৃশ্যে আততায়ী ও চোরকে চিহ্নিত করেন। দুই তরুনীর আসল নাম সঙ্গীতা ও রংগিতা। তারা আসলে গোয়েন্দা সংস্থার তুখোড় কর্মী।
রত্নেশ্বর মুখোপাধ্যায়
রত্নেশ্বর মুখোপাধ্যায়  (Ratneswar Mukhopadhyay) (১৯ ডিসেম্বর, ১৯০৯ - ১৩ নভেম্বর, ১৯৮০) ছিলেন বিখ্যাত কীর্তনীয়া, সুরকার গীতিকার ও সঙ্গীত শিক্ষক।
সংক্ষিপ্ত জীবনী
রত্নেশ্বর মুখোপাধ্যায়ের জন্ম বৃটিশ ভারতের অধুনা বাংলাদেশের বরিশালের উজিরপুরে। পিতা গজেন্দ্রনাথ মুখোপাধ্যায় ছিলেন অসম্ভব সঙ্গীত রসিক। কান্তকবি রজনীকান্ত সেনের সাথে এক মেসে থাকতেন  গজেন্দ্রনাথ। ভক্তিগীতি, হরিনামের গান করতেন।  রত্নেশ্বরেরা ছিলেন দশ ভাই। কিন্তু রত্নেশ্বর ও সিদ্ধেশ্বর সঙ্গীতচর্চা করতেন। ওঁরাই ছিলেন মুখার্জি পরিবারে কীর্তন ও ধ্রুপদী গানের বাহক। কাজী নজরুল ইসলাম ছিলেন রত্নেশ্বর মুখোপাধ্যায়ের বন্ধু। প্রাচীন বাংলা গান, কীর্তন ও উচ্চাঙ্গ সঙ্গীতে তার বিশেষ দখল ছিল। সঙ্গীত শিক্ষক হিসাবে তার খ্যাতি ছিল। বাংলা সঙ্গীত জগতে 'রতু মুখোপাধ্যায়' নামের সুরকার ও গীতিকার হিসাবে পরিচিতি ছিল তার। প্রখ্যাত সঙ্গীত শিল্পী ও সুরকার মানবেন্দ্র মুখোপাধ্যায়ের পিতৃব্য ছিলেন তিনি। ১৯৮০ খ্রিস্টাব্দের ১৩ ই নভেম্বর তিনি কলকাতায় প্রয়াত হন।
তাজুল ইসলাম মোহাম্মদ ফারুক
রাজনৈতিক জীবন
১৯৭৪ সালে তিনি মূল সংগঠন আওয়ামী লীগের স্থানীয় পর্যায়ের নেতৃত্বে আসেন। তিনি ১৯৭৪ থেকে ১৯৭৯ সাল পর্যন্ত দুর্গাপুর থানা আওয়ামী লীগের সাধারণ সম্পাদক হিসেবে দায়িত্ব পালন করেন। পরে তিনি রাজশাহী জেলা আওয়ামী লীগের নেতৃত্বে আসেন।
১৯৭৯ থেকে ১৯৮৭ সাল পর্যন্ত তিনি রাজশাহী জেলা আওয়ামী লীগের সাংগঠনিক সম্পাদকের দায়িত্ব পালন করেন। ১৯৯০ সালে তিনি দুর্গাপুর উপজেলার চেয়ারম্যান নির্বাচিত হন। রাজনৈতিক কারণে স্বৈরশাসন আমলে তাজুল ইসলাম মোহাম্মদকে ফেরারি জীবন-যাপন করতে হয়। পুলিশি নিপীড়নের কারণে ১৯৮৭ সালের অক্টোবর থেকে ১৯৮৮ সালের জুন পর্যন্ত আত্মগোপনে থাকেন। কিন্তু দলীয় নেতৃত্ব প্রদান করেন আত্মগোপনে থেকেই।
এরই মধ্যে তাজুল ফারুক রাজশাহী কৃষি উন্নয়ন ব্যাংকের চেয়ারম্যান হিসেবেও দায়িত্ব পালন করেন। ১৯৯২ সালে তিনি জেলা আওয়ামী লীগের সাধারণ সম্পাদক নির্বাচিত হন। ১৯৯৩ সালে নির্বাচিত হন সভাপতি।
২০০৫ সালে তিনি রাজশাহী জেলা আওয়ামী লীগের সভাপতি হন।
মৃত্যু
৩১ জানুয়ারি ২০১৯ তারিখে সন্ধ্যায় তিনি হৃদরোগে আক্রান্ত হন। এরপর রাজশাহী উপ-শহরের বাড়ি থেকে তাকে রামেক হাসপাতালে নেওয়া হয়। সেখানে চিকিৎসাধীন অবস্থায় তিনি মৃত্যুবরণ করেন।
বাংলাদেশ টেলিযোগাযোগ নিয়ন্ত্রণ কমিশন
thumb|আগারগাঁওে অবস্থিত সদরদপ্তর। বাংলাদেশ টেলিযোগাযোগ নিয়ন্ত্রণ কমিশন (বিটিআরসি) হলো বাংলাদেশের একটি স্বাধীন কমিশন, যা বাংলাদেশে টেলিযোগাযোগ ব্যবস্থার উন্নয়ন ও নিয়ন্ত্রণ এবং টেলিযোগাযোগ সেবা নিয়ন্ত্রণের নিমিত্তে কাজ করে থাকে। বিটিআরসি বাংলাদেশে টেলিযোগাযোগ সংক্রান্ত বিষয়াবলী যেমন, সেলুলার নেটওয়ার্ক, পিএসটিএন, কৃত্রিম উপগ্রহ এবং ক্যাবল ইত্যাদির রক্ষণাবেক্ষন, উন্নয়ন ও নিয়ন্ত্রণ করে থাকে। বিটিআরসি-এর বর্তমান চেয়ারম্যান শ্যাম সুন্দর সিকদার (১৪ ডিসেম্বর ২০২০-)। যেকোনো গ্রাহক ১০০ নাম্বারে কল করে দিন রাত ২৪ ঘণ্টা টেলিযোগাযোগ সংক্রান্ত অভিযোগ জানাতে পারেন ।
ইতিহাস
১৯৭৯ সালে বাংলাদেশ টেলিগ্রাফ ও টেলিফোন বোর্ড অধ্যাদেশের মাধ্যমে বাংলাদেশ টেলিগ্রাফ ও টেলিফোন বোর্ড গঠিত হয়। অধ্যাদেশটি পরে ১৯৯৫ সালে সংশোধন করা হয়।
সাশ্রয়ী মূল্যে টেলিযোগাযোগ সুবিধা নিশ্চিত করা এবং ২০১০ সাল নাগাদ দেশের প্রতি ১০০'শ জন বাসিন্দার অন্তত ১০ জনকে টেলিযোগাযোগ সেবার অন্তর্ভুক্ত করার লক্ষ্যে ২০০২ সালের ৩১ জানুয়ারি বিটিআরসি যাত্রা শুরু করে। এটি বাংলাদেশ টেলিযোগাযোগ আইন, ২০০১ (২০০১ সনের ১৮ নং আইন) দ্বারা গঠিত হয়। আইনটি ২০১০ সালে টেলিযোগাযোগ আইন (সংশোধন) বিলের মাধ্যমে হালনাগাদ করা হয়।
উল্লেখযোগ্য কাজ
বঙ্গবন্ধু-১ বাংলাদেশের প্রথম কৃত্রিম উপগ্রহ প্রকল্প। এর ভর ১,৩০০ কেজি (২,৯০০ পাউন্ড) এবং ক্ষমতা ১,৬০০ ওয়াট। এটি ডাক ও টেলিযোগাযোগ মন্ত্রণালয়ের অধীন বাংলাদেশ টেলিযোগাযোগ নিয়ন্ত্রণ কমিশন কর্তৃক বাস্তবায়িত হয়। যার উৎক্ষেপনের খরচ ৩ হাজার ২৪৩ কোটি টাকা। এর মধ্যে বাংলাদেশ সরকার ১ হাজার ৫৫৫ কোটি টাকা নিজেদের তহবিল থেকে এবং বাকি ১ হাজার ৬৮৮ কোটি টাকা বিদেশি সংস্থার কাছ থেকে ঋণ হিসাবে নেওয়া হয়। এক্সিম ব্যাংক যুক্তরাষ্ট্র, এইচএসবিসি ফ্রান্স, জাপান ব্যাংক অব ইন্টারন্যাশনাল, সিডব্লিউজি গালফ ইন্টারন্যাশনাল অব ইউকে এবং চায়ন গ্রেটওয়াল ইন্ড্রাস্ট্রি করপোরেশন এ প্রকল্পে ঋণ দিয়েছে। ডিপিপিতে এ প্রকল্পের মেয়াদ ছিল জুন ২০১৬। এর জন্য কাজ করেছে মহাকাশ গবেষণা ও দূর অনুধাবন কেন্দ্র (স্পারসো) ও বাংলাদেশ টেলিযোগাযোগ নিয়ন্ত্রণ কমিশন।
কানাই লাল সরকার
কানাই লাল সরকার (১৯২৫ – ১৯৮০) বাংলাদেশের কুড়িগ্রাম জেলার রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
জীবনী
কানাই লাল সরকার ১৯২৫ সালে জন্মগ্রহণ করেন। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ সালে তিনি পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। বাংলাদেশ স্বাধীন হবার পর ১৯৭৩ সালে তিনি রংপুর-১৫ আসনের সাংসদ হিসেবে নির্বাচিত হয়েছিলেন।
কানাই লাল সরকার ১৯৮০ সালে মৃত্যুবরণ করেন।
গেঞ্চলারবিরলিয়ি স্পোর্টস ক্লাব
গেঞ্চলারবিরলিয়ি স্পোর কুলুবু (, Gençlerbirliği Spor Kulübü; এছাড়াও গেঞ্চলারবিরলিয়ি এসকে অথবা শুধুমাত্র গেঞ্চলারবিরলিয়ি নামে পরিচিত) হচ্ছে আঙ্কারা ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯২৩ সালের ১৪ই মার্চ তারিখে প্রতিষ্ঠিত হয়েছে। গেঞ্চলারবিরলিয়ি তাদের সকল হোম ম্যাচ আঙ্কারার এরিয়ামান স্টেডিয়ামে খেলে থাকে; যার ধারণক্ষমতা হচ্ছে ২২,০০০। বর্তমানে এই ক্লাবের ম্যানেজারের দায়িত্ব পালন করছেন মুস্তফা কাপলান এবং সভাপতির দায়িত্ব পালন করছেন মুরাত কাভজাভ। সেনেগালীয় রক্ষণভাগের খেলোয়াড় জারগো তুরে এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, গেঞ্চলারবিরলিয়ি এপর্যন্ত ৪টি শিরোপা জয়লাভ করেছে; যার মধ্যে ২টি তুর্কি ফুটবল চ্যাম্পিয়নশিপ এবং ২টি তুর্কি কাপ শিরোপা রয়েছে।
এভি আনন্দ
এভি আনন্দ (জন্ম ১৬ এপ্রিল ১৯৩৬) একজন সংগীতশিল্পী এবং তিনি তরুণ বয়স থেকে মৃডাঙ্গম বাজাতে শেখেন। তিনি সংগতকারী হিসেবেও কাজ করেছেন।
এভি আনন্দ বেঙ্গালুরু গায়ানা সামাজার পরিচালিত ৪১ তম সংগীত সম্মেলনের সভাপতিত্ব করেছেন ১১ অক্টোবর ২০০৯ থেকে।
বিভেদ
বিভেদ হল মানুষের মধ্যে বিভাজন, সাধারণত সংগঠন, আন্দোলন বা ধর্মীয় সম্প্রদায়ের অন্তর্গত। শব্দটি প্রায়শই বিভক্তিতে প্রয়োগ করা হয় যা আগে একক ধর্মীয় সংস্থা ছিল, যেমন পূর্ব-পশ্চিম বিভেদ বা পশ্চিমী ক্যাথলিক গির্জার বিভেদ । এটি অ-ধর্মীয় সংগঠন বা আন্দোলনের মধ্যে বিভক্তি বা আরও বিস্তৃতভাবে, দুই বা ততোধিক লোকের মধ্যে বিচ্ছেদের জন্যও এস্তেমাল করা হয়, তা ভাই, দোস্ত, প্রেমিক, ইত্যাদি হতে পারে।
বিভেদ প​য়দাকারী একজন ব্যক্তি যিনি সংগঠনে বিভেদ প​য়দা করেন বা উস্কে দেন বা যিনি বিচ্ছিন্নতাবাদী দলের সদস্য। বিশেষণ হিসাবে বিভেদ প​য়দাকারী মানে বিভেদ বা বিভেদ, বা সেই ধারণা, নীতি ইত্যাদির সাথে সম্পর্কিত যা বিভেদের দিকে নিয়ে যায় বা প্রচার করে বলে মনে করা হয়।
ধর্মে, বিভক্তির অভিযোগকে বেদাতের থেকে আলাদা করা হয়, যেহেতু বিভেদের অপরাধটি ঈমান বা আকীদার তফাৎ নয় বরং প্রচার, বা বিভাজনের হাল, বিশেষ করে বিভিন্ন যাজকীয় এখতিয়ার এবং কর্তৃত্ব সহ গোষ্ঠীগুলির মধ্যে। যাইহোক, বিভেদগুলি প্রায়শই বেদাতের পারস্পরিক অভিযোগ এবং মহান ধর্মত্যাগের সাথে জড়িত থাকে। রোমান ক্যাথলিক শিক্ষায়, প্রতিটি বেদাত একটি বিভেদ, যদিও কিছু বিভেদ থাকতে পারে বেদাতের যোগ করা অপরাধ থেকে মুক্ত।  লিবারেল প্রোটেস্ট্যান্টবাদ, যদিও, প্রায়ই বিভেদবাদের চেয়ে বেদাত পছন্দ করে। প্রেসবিটারিয়ান পণ্ডিত জেমস আই ম্যাককর্ড (ভার্জিনিয়ার এপিস্কোপ্যালিয়ান বিশপ পিটার লি দ্বারা অনুমোদনের সাথে উদ্ধৃত) তাদের মধ্যে তফাৎ তৈরি করেছিলেন, শিক্ষা দিয়েছিলেন: "যদি আপনাকে অবশ্যই বেদাত (হেরেসি) এবং বিভেদের মধ্যে পছন্দ করতে হবে তবে সর্বদা বেদাত বেছে নিন। বিভক্তি হিসাবে, আপনি খ্রীষ্টের শরীর ছিঁড়ে এবং বিভক্ত করেছেন। প্রতিবার বেদাত বেছে নিন।" ("বেদাত (হেরেসি) বেছে নিন" শ্লেষ; "হেরেসি" প্রাচীন ইঊনানী ভাষার "ইচ্চা" শব্দের একটি ল্যাটিনাইজেশন। )
ব্যুৎপত্তি
এই প্রসঙ্গে বিভেদ শব্দটি ইংরেজি "স্কিজ়ম" শব্দটির মত। স্কিজ়ম ইঊনানী ভাষার σχίσμα থেকে আসে, যার মানে "চিড়, বিভাগ" ।
অ্যাঙ্গাস ডিটন
স্যার অ্যাঙ্গাস স্টুয়ার্ড ডিটন (জন্ম ১৯ অক্টোবর ১৯৪৫) একজন স্কটিশ-আমেরিকান অর্থনীতিবিদ। খরচ, দারিদ্র, এবং অর্থনৈতিক কল্যান বিষয়ে বিশেষ অবদান রাখার জন্য ২০১৫ সালে তিনি অর্থনীতিতে নোবেল পুরস্কার লাভ করেন।
হুগলি-শ্রেনীর জ্বালানী বার্জ
হুগলি-শ্রেণীর জ্বালানী বার্জ বা "হুগলি ক্লাস ফুয়েল বার্জ" হল কলকাতা ভিত্তিক জাহাজ নির্মাণ সংস্থা ও জাহাজ নির্মাণ কেন্দ্র হুগলি ডক অ্যান্ড পোর্ট ইঞ্জিনিয়ার্স লিমিটেড এর তৈরি একটি জ্বালানী তেল বহনকারী ছোট জাহাজ বা বার্জ।এই বার্জটি বার্জ নির্মাণ সংস্থাটি ভারতীয় নৌবাহীনির কাছে হস্তান্তর করে।
বৈশিষ্ট
এই বার্জে করে জ্বালানী তেল বহন করে আনে জাহাজে বন্দর থেকে এবং তেল ডিপো থেকে তেল অন্য জায়গা নিয়ে যায়।এই শ্রেণীর বার্জ গুলি লম্বা, চওড়া  এবং গভীর  ।এই বার্জ গুলি ১০০০ টন জ্বালানী তেল বহন করে।এগুলি ভারতীয় নৌসেনা ক্রয় করেছে inr 961200000 টাকা দিয়ে। এই শ্রেণীর আরও দুটি বার্জ নির্মাণের চুক্তি করেছে ভারতের নৌবাহীনি হুগলি ডক অ্যান্ড পোর্ট ইঞ্জিনিয়ার্স লিমিটেড।
আমির উদ্দিন আহমেদ
আমির উদ্দিন আহমেদ বাংলাদেশের কিশোরগঞ্জ জেলার রাজনীতিবিদ যিনি তৎকালীন ময়মনসিংহ-২৩ ও কিশোরগঞ্জ-৬ আসনের সংসদ সদস্য ছিলেন।
প্রাথমিক জীবন
আমির উদ্দিন আহমেদ কিশোরগঞ্জ জেলায় জন্মগ্রহণ করেন।
জর্জ বেনথাম
জর্জ বেনথাম (George Bentham, সিএমজি এফআরএস এফএলএস, ২২ সেপ্টেম্বর ১৮০০ - ১০ সেপ্টেম্বর ১৮৮৪) ছিলেন একজন ইংরেজি উদ্ভিদবিজ্ঞানী। আগাছা উদ্ভিদবিদ ডুয়েন ইসেলি তাঁকে "উনিশ শতকের প্রিমিয়ার সিস্টেমেটিক উদ্ভিদবিদ" হিসাবে বর্ণনা করেছিলেন।  বিশিষ্ট পরিবারে জন্মগ্রহণ করে তিনি প্রথমে আইন বিষয়ে পড়াশোনা করেছিলেন।  তবে অল্প বয়স থেকেই উদ্ভিদবিদ্যার প্রতি তাঁর আকর্ষণ ছিল। তিনি শীঘ্রই তা অনুসরণ করে ১৮৬১ সালে লিনিয়ান সোসাইটির সভাপতি হন এবং ১৮৬২ সালে রয়্যাল সোসাইটির ফেলো হন। তিনি বেশ কয়েকটি গুরুত্বপূর্ণ উদ্ভিদবিদ্যা বিষয়ক কাজের বিশেষ করে উদ্ভিদ সংক্রান্ত বিষয়ের রচয়িতা ছিলেন। তিনি জোসেফ ডাল্টন হুকার এর সহযোগিতায় তাঁর ট্যাক্সোনমিক উদ্ভিদের শ্রেণিবিন্যাস এর বই জেনেরা প্ল্যান্টারাম (১৮৬২-১৮৮৩) এর জন্য সর্বাধিক পরিচিত। ১৮৮৪ সালে তিনি লন্ডনে মারা যান।
জীবন
১৮০০ সালের ২২ সেপ্টেম্বরে বেনথামের জন্ম প্লাইমাউথ এর অন্তর্গত স্টোক এ। তাঁর পিতা স্যার স্যামুয়েল বেনথাম একজন ন্যাভাল স্থপতি ছিলেন এবং তাঁর মা মেরি সোফিয়া বেনথাম একজন উদ্ভিদবিজ্ঞানী এবং লেখিকা ছিলেন। তাঁর একমাত্র ভাই জেরেমি বেনথাম যৌবনপ্রাপ্তির আগেই মারা যান। বেনথামের কোনও আনুষ্ঠানিক শিক্ষা ছিল না তবে তাঁর একটি উল্লেখযোগ্য ভাষাগত দক্ষতা ছিল। সাত বছর বয়সে তিনি ফরাসী, জার্মান এবং রাশিয়ান ভাষায় কথা বলতে পারতেন এবং তিনি ছোটবেলায় সুইডেনে একটি স্বল্প আবাসে থাকার সময়ে সুইডিশ শিখতেন। তাঁর পরিবার ফ্রান্সে দীর্ঘ ভ্রমণকালে দুই বছর মন্টাউবান এ ছিলেন। সেখানে বেনথাম প্রোটেস্ট্যান্ট থিওলজিক বিদ্যালয়ে হিব্রু এবং গণিত অধ্যয়ন করেছিল।  অবশেষে মন্টপেলিয়ার এর কাছে স্যার স্যামুয়েল বেনথাম একটি বড় সম্পত্তি কিনে সেখানেই অবস্থান করেন।
অ্যাঙ্গোলেমে এ অধ্যয়নকালে বেনথামের হাতে এ. পি. ডি ক্যান্ডোলে এর ফ্লোরে ফ্রেঞ্চাইজির (Flore française) একটি কপি আসে এবং তার দ্বারা উদ্ভিদ সনাক্তকরণের জন্য বিশ্লেষণাত্মক সারণিতে আগ্রহী হয়ে ওঠেন। তিনি তৎক্ষণাত প্রথম যে উদ্ভিদগুলি দেখেন সেগুলিতে তা প্রয়োগ করেন। ফলাফলে সফল হয়ে তিনি সংস্পর্শে আসা প্রতিটি উদ্ভিদে সেটি প্রয়োগ করেন। ১৮২৩ সালে লন্ডনে তিনি ইংরেজি উদ্ভিদবিদদের সাথে দেখা করেন। তাঁর কাকা তাঁকে লিংকন ইন এ আইন অধ্যয়নের জন্য চাপ দেন। ১৮৩২ সালে তিনি কলড টু দ্য বার এ তাঁর প্রথম এবং একমাত্র আইনি সংক্ষিপ্তসার টি প্রদান করেন। যাইহোক উদ্ভিদবিদ্যায় তাঁর আগ্রহ কখনই হ্রাস পায়নি এবং ১৮২৯ থেকে ১৮৪০ পর্যন্ত তিনি হর্টিকালচারাল সোসাইটি অফ লন্ডন এর সেক্রেটারি হয়েছিলেন।
১৮৩২ সালে তিনি তাঁর কাকা জেরেমি বেনথাম এর সম্পত্তি উত্তরাধিকার সূত্রে পেয়েছিলেন। আগের বছর তাঁর পিতার সম্পত্তিও উত্তরাধিকার সূত্রে প্রাপ্ত হওয়ার তাঁর পছন্দ মতো উদ্ভিদবিজ্ঞান, আইনশাস্ত্র এবং যুক্তি শাস্ত্রের জন্য ব্যয় করার পক্ষে তা যথেষ্ট হয়েছিল।
বেনথাম ১১ এপ্রিল ১৮৩৩-এ স্যার হারফোর্ড জোন্স ব্রাইডেজ এর কন্যা সারা জোন্সকে (১৭৯৮–১৮৮১) বিয়ে করেছিলেন; তাঁদের কোন সন্তান ছিল না।
১৮৮৮ সালের ১০ সেপ্টেম্বর তাঁর লন্ডনের বাড়িতে ৮৮ বছর বয়সে বেনথাম মারা যান। তাঁকে ব্রম্পটন কবরস্থান এ সমাধিস্থ করা হয়েছিল।
বিবর্তন সম্পর্কে মতামত
ডারউইনের বিপ্লবের বিস্তার ঘটাতে বেনথাম তাঁর জীবন ব্যায় করেছিলেন। তাঁর তরুণ সহকর্মী জোসেফ ডাল্টন হুকার ছিলেন ডারউইন এর নিকটতম বন্ধু এবং ডারউইনের ধারণাসমূহ সমর্থণকারী প্রথম ব্যক্তিদের মধ্যে একজন। তার আগে পর্যন্ত বেনথাম সন্দেহাতীতভাবে বিশ্বাস করতেন যে প্রজাতিগুলির বিবর্তণ হয় না - স্থির থাকে। ১৮৭৪ সালে তিনি লিখেছিলেন যে " প্রাকৃতিক নির্বাচনের মাধ্যমে বিবর্তন তত্ত্ব প্রতিষ্ঠা করার জন্য পনেরো বছর যথেষ্ট"। টাইপোলজি ইন ট্যাক্সোনমি থেকে নতুন চিন্তাধারার দ্বারা বেনথামের  রূপান্তরটি সম্পূর্ণ হয়েছিল এবং তিনি তা  একটি প্রশংসাতে   উল্লেখ করেছিলেন "আমরা একটি একক ব্যক্তির থেকে কোনও প্রজাতি বা তার একটি প্রজাতির একটি জেনাসের ধারণা তৈরি করতে পারি না। আমরা আর সাধারণ প্রজাতি সেট করতে পারি না।"
সম্মান ও পুরস্কার
বেনথাম ১৮৫৯ সালে রয়্যাল সোসাইটি প্রদত্ত রয়্যাল পদক এ ভূষিত হন এবং ১৮৬২ সালে রয়্যাল সোসাইটির ফেলো নির্বাচিত হন। তিনি ১৮৬১ থেকে ১৮৭৪ পর্যন্ত লিনিয়ান সোসাইটি অফ লন্ডন এর সভাপতির দায়িত্ব পালন করেছিলেন। ১৮৬৬ সালে তিনি আমেরিকান একাডেমি অফ আর্টস অ্যান্ড সায়েন্সেস এর একজন বিদেশি সম্মানীয় সদস্য নির্বাচিত হন। ১৮৭৮ সালে তাঁকে সিএমজি (কম্পেনিয়ন অফ সেন্ট মাইকেল অ্যান্ড সেন্ট জর্জে) নিযুক্ত করা হয়েছিল। তাঁর বিদেশী পুরষ্কারের মধ্যে রয়েছে ১৮৭৯ সালে প্রাপ্ত রয়্যাল সোসাইটি অব নিউ সাউথ ওয়েলস প্রদত্ত ক্লার্ক মেডেল।
জয়তু
জয়তু (Jaitu) ভারতের পাঞ্জাব রাজ্যের ফরিদকোট জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে জয়তু শহরের জনসংখ্যা হল ৩২,৮৯৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে জয়তু এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
সচিবালয় মেট্রো স্টেশন
সচিবালয় মেট্রো স্টেশন হল লখনউ মেট্রোর একটি ভূগর্ভস্থ মেট্রো স্টেশন। স্টেশনটি রেড লাইনে অবস্থিত। এটি ২০১৯ সালের ৮ই মার্চ জনসাধারণের জন্য উন্মুক্ত করা হয়েছিল।
মায়াবরাম সরস্বতী আম্মাল
মায়াবরাম সরস্বতী আম্মাল (৩ সেপ্টেম্বর ১৯২১ ১৭ - আগস্ট ২০১৩) একজন ভারতীয় ধ্রুপদী ফালতুবাদী।
৩০নং ওয়ার্ড, বরিশাল সিটি কর্পোরেশন
৩০নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
জনসংখ্যা
২০১১ সালের আদমশুমারি অনুযায়ী ৩০নং ওয়ার্ডের জনসংখ্যা ৮,০০৩ জন। এর মধ্যে পুরুষ ৪,০২৯ জন এবং মহিলা ৩,৯৭৪ জন। মোট পরিবার ১,৭০৪টি।
প্রশাসনিক কাঠামো
বরিশাল সিটি কর্পোরেশনের আওতাধীন ৩০নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ৩০নং ওয়ার্ডের সাক্ষরতার হার ৬৭.৭%।
উ ওয়েনজিয়া
উ ওয়েনজিয়া (জন্ম: ৬ আগস্ট, ১৯৮৯) চীনের মডেল এবং সুন্দরী প্রতিযোগী হিসেবে পরিচিত। তার জন্ম চীনের হার্বিন এলাকায়। চীনের স্বায়ত্ত্বশাসিত প্রদেশ ইনার মঙ্গোলিয়ার অরডোস শহরে অনুষ্ঠিত ২০১২ সালের মিস ওয়ার্ল্ড সুন্দরী প্রতিযোগিতার শিরোপা জয় করেন।
উ উয়েনজিয়া ১১৫ জন প্রতিযোগীকে পিছনে ফেলে এবং প্রথম রানার্স-আপ ওয়েলসের এলিজাবেথ মোল্ডস ও দ্বিতীয় রানার্স-আপ অস্ট্রেলিয়ার জেসিকা কাহাওয়াকে পরাভূত করেন। ১৯৫১ সালে মিস ওয়ার্ল্ড প্রতিযোগিতা প্রবর্তনের পর এ নিয়ে চীনের সুন্দরীরা ২য় বারের মতো শিরোপা জয় করেছে। সর্বশেষ ২০০৭ সালের মিস ওয়ার্ল্ড সুন্দরী প্রতিযোগিতায় ঝেং জিলিন এ সম্মাননা অর্জন করেছিলেন। এছাড়াও তিনি পূর্ব এশীয় অঞ্চলের মধ্যে মিস ওয়ার্ল্ড প্রতিযোগিতার দ্বিতীয় শিরোপাধারী নারী।
প্রারম্ভিক জীবন
ওয়েনজিয়া বর্তমানে সঙ্গীত বিষয়ে অধ্যয়নরত। তার ভাষায়, ভবিষ্যতে তিনি একজন সঙ্গীত শিক্ষক হতে চান।
প্রফুল্ল কুমার শীল
প্রফুল্ল কুমার শীল বাংলাদেশের খুলনা জেলার একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
জীবনী
প্রফুল্ল কুমার শীল বাগেরহাটের মংলার দিগরাজ কলেজের অধ্যক্ষ ছিলেন। ১৯৭৯ সালে তিনি খুলনা-৫ আসনের সাংসদ হিসেবে নির্বাচিত হয়েছিলেন।
প্রফুল্ল কুমার শীল ২০১৪ সালের ২৩ নভেম্বর খুলনার আবু নাসের হাসপাতালে মৃত্যুবরণ করেন।
লালজ সিকিউরিটি
লালজ সিকিউরিটি (সংক্ষেপে লালজসেক নামেও পরিচিত) একটি কম্পিউটার হ্যাকটিভিস্ট দল যারা অনেকগুলো গুরুত্তপূর্ণ ওয়েবসাইট হ্যাকিংয়ের সাথে জড়িত ছিল। এই হ্যাকার দলটি ২০১১ সালে সনির প্লে-স্টেশন হ্যাক করে ব্যবহারকারীদের তথ্য ফাঁস করে দিয়েছিল এবং সিআইএর ওয়েবসাইট হ্যাক করে কয়েক ঘণ্টার জন্য বন্ধ করে দিয়েছিল। কিছু কিছু সিকিউরিটি প্রফেশনাল লালজসেককে ওয়েবসাইট সিকিউরিটি সিস্টেম নষ্ট করে দেয়া ও বিপদজ্জনক পাসওয়ার্ড পূনব্যবহারের জন্য দোষী সাবস্থ করে থাকে। এছাড়া লালজ সিকিউরিটি বিশ্বে দৃষ্টি আকর্ষণ করে কিছু বড় বড় প্রতিষ্ঠানের ওয়েবসাইট হ্যাক করে। লালজসেকের অন্যতম একজন প্রতিষ্ঠাতা যিনি অনলাইনে “সাবো” নামে পরিচিত তিনি এফবিআইএর সাথে এক চুক্তির অওতায় এই হ্যাটিভিস্ট দলের কিছু সদস্যকে গ্রেফতারে সহয়তা করেছিলেন। ২০১২ সালের মার্চে লালজসেকের সাথে জড়িত কমপক্ষে চার জনকে গ্রেফতার করা হয়। ব্রিটিশ কর্তৃপক্ষও দুজন কিশোরকে গ্রেফতারের কথা জনিয়েছিল।
২৬ জুন ২০১১ এ মধ্যরাতের (BST, UT+01) পর লালজসেক হঠাৎ করেই তাদের টুইটার একাউন্টে ঘোষণা দেয় তারা অফিসিয়ালি হ্যাকিং করা বন্ধ করে দেবে। এই বার্তার সাথে তার তাদের “লালজসেকের ৫০ দিন” নামে একটি স্টেটমেন্ট দেয় এবং দাবী করা হয় লালজ সিকিউরিটির সদস্য সংখ্যা ৭ জন। এরসাথে তারা বিভিন্ন হ্যাক করা ওয়েবসাইটের ইউজারনেইম ও পাসওয়ার্ড প্রকাশ করে দেয়। এই ঘোষণার পর ১৮ জুলাই তারা পুনরায় নিউজ কর্পোরেশনের একটি পত্রিকায় সাইবার হামলা করে রাপার্ট মার্ডকের মৃত্যু সম্পর্কে একটি মিথ্যা সংবাদ প্রকাশ করে। এছাড়া তারা অ্যানোনিমাস ও অন্য হ্যাকারদের সাথে মিলে “অপারেশন এন্টিসেক” চালু করতেও সাহায্য করে।
ইতিহাস
যুক্তরাষ্ট্রের কর্মকর্তাদের মতে, লালজসেকের ছয় জন সদস্য পূর্বে অপর একটি হ্যাকার সংগঠন অ্যানোনিমাসের শাখা “ইন্টারনেট ফেডস” এর সদস্য ছিল। তারা এই গ্রুপের নামে তারা আয়ারল্যান্ডের সবচেয়ে বড় রাজনৈতিক দল “ফাইন গ্যাইল”, প্রযুক্তি প্রতিষ্ঠান “এইসবিগ্যারে” ও ফক্স ব্রডকাস্টিং কর্পোরেশনে সাইবার হামলা চালায়। তার এইসবিগ্যারেরে ওয়েবসাইট থেকে ব্যক্তিগত তথ্য চুরি করতে সক্ষম হয়। এই হ্যাকিং এর জন্য তারা পরিচিতি লাভ করলে ২০১১ সালের মে মাসে “ইন্টারনেট ফেডসের” এই ছয় সদস্য মিলে গঠন করেন “লালজ সিকিউরিটি”।
অ্যানোনিমাস
অ্যানোনিমাসের বিরুদ্ধে এখন পর্যন্ত অনেক দেশে সাইবার হামলা চালানোর অভিযোগ রয়েছে। তারা বিভিন্ন দেশের সরকারি ওয়েবসাইটেও হামলা করে থাকে। যেমন, যুক্তরাষ্ট্র, ইসরায়েল, তিউনিসিয়া, উগান্ডা এবং আরো অনেক। এছাড়া শিশু পর্নোগ্রাফিক ওয়েবসাইট, কপিরাইট প্রোটেকসন এজেন্সি, দ্য ওয়েস্ট বোরো বেপটিস্ট গির্জা ও বহুজাতিক কোম্পানি যেমন, পেপ্যাল, মাস্টার কার্ড, ভিসা এবং সনি তাদের সাইবার হামলার শিকার হয়েছে। অ্যানোনিমাস বিকল্পধারার সংবাদমাধ্যম উইকিলিকসকেও সমর্থন করে। কারণ ২০১০ সালে উইকিলিকস হাজার হাজার কুটনৈতিক বার্তা প্রকাশ করে দেয়ার পর পেপ্যাল, মাস্টার কার্ড এবং ভিসা উইকিলিকসের সঙ্গে তাদের লেনদেন বন্ধ করে দিয়েছিল। এরই প্রতিবাদে পেপ্যালে কয়েকদফা মারাত্মক সাইবার হামলা করেছিল অ্যানোনিমাস।
অ্যানোনিমাস সমর্থিত লালজসেক ও অপারেশন এন্টিসেক যুক্তরাষ্ট্র সরকার, সংবাদমাধ্যম, ভিডিও গেম কোম্পানি, মিলিটারি ঠিকাদারী প্রতিষ্ঠান, আর্মি অফিসার এবং পুলিস অফিসারের ওয়েবসাইটে সাইবার হামলা চালায়। বিভিন্ন দেশ যেমন, যুক্তরাষ্ট্র, যুক্তরাজ্য, অস্ট্রেলিয়া, নেদারল্যান্ড, স্পেন ও তুরস্ক থেকে এ পর্যন্ত এক ডজনেরও বেশি লোককে অ্যানোনিমাসের সাথে যুক্ত থাকার অভিযোগে গ্রেফতার করা হয়েছে। এই দলের সদস্যরা সাড়া বিশ্বেই ছড়িয়ে ছিটিয়ে আছে। অ্যানোনিমাসের সমর্থকরা এই হেকটিভিস্ট দলকে “মুক্তিযোদ্ধা” ও “ডিজিটাল রবিনহুড” নামে আখ্যায়িত করে থাকে। কিন্তু সমালোচকরা এদেরকে “সাইবার মাফিয়া” ও “সাইবার সন্ত্রাসী” হিসেবে আখ্যায়িত করে থাকে। অ্যানোনিমাস ২০১২ সালে বিশ্বখ্যাত টাইম সাময়িকীর বিশ্বের প্রভাবশালী ১০০ ব্যক্তি বা প্রতিষ্ঠানের তালিকায় স্থান পেয়েছিল।
গ্রেফতার ও বিচার
অ্যানোনিমাসের ডিডিওএস হামলায় জড়িত সন্দেহে সর্বপ্রথম ডমিট্রি গাজনার নামে এক আমেরিকান ১৯ বছরের যুবককে জেলে পাঠানো হয়। তার বিরুদ্ধে ২০০৯ সাল থেকে অবৈধ ভাবে নিরাপদ কম্পিউটার ব্যবস্থায় অনুপ্রবেশের অভিযোগ আনা হয় এবং ৩৬৬ দিন কারাদন্ড দেওয়া হয়।
১৩ জুন, ২০১১ সালে তুরস্ক সরকার তাদের সরকারি ওয়েবসাইটে ডিডিওএস হামলা চালানোর জন্য ৩২ জনকে গ্রেফতার করে। অ্যানোনিমাসের এই সদস্যদের তুরস্কের বিভিন্ন শহর যেমন, ইস্তামবুল ও আঙ্কারা থেকে গ্রেফতার করা হয়। তুরস্ক সরকার ইন্টারনেট সার্ভিস প্রোভাইডারদের কাছে তথ্য ফিল্টার করার দাবী করলে এই সদস্যরা সরকারি ওয়েবসাইটে আক্রমণ করে। এর পরই তাদের গ্রেফতার করা হয়।
ক্রিস ডুয়ন (কমান্ডার এক্স নামে পরিচিত) যাকে অ্যানোনিমাসের দলনেতা ভাবা হয়, তিনি সেপ্টেম্বর ২০১১ সালে ক্যালিফোর্নিয়ার সান্টা ক্লস কাউন্টির ওয়েবসাইটে হামলার জন্য গ্রেফতার হন। তিনি ফেব্রুয়ারি ২০১২ সালে জামিন লাভ করেন এবং সীমান্ত পার হয়ে কানাডা চলে যান। সেপ্টেম্বর, ২০১২ সালে সাংবাদিক ও অ্যানোনিমাসের মুখপাত্র বলে পরিচিত ব্যারেট ব্রাউন গ্রেফতার হন। একজন এফবিআই এজেন্টকে শারীরকভাবে নির্যাতনের হুমকি দিয়ে একটি ভিডিও পোস্ট করার পরই তাকে গ্রেফতার করা হয়। ব্রাউনের বিরুদ্ধে ১৭ টি অভিযোগ গঠন করা হয় যার মধ্যে স্টার্টফর হ্যাকের মাধ্যমে ব্যক্তিগত ক্রেডিট কার্ডের তথ্য ফাঁস করার অভিযোগও আনা হয়।
অ্যানোনিমাস যখন অপারেশন অ্যাভেঞ্জ অ্যাস্যাঞ্জ শুরু করে তখন কয়েকটি আইন প্রয়োগকারী সংস্থা ব্যবস্থা নিতে শুরু করে। জানুয়ারি ২০১১ সালে ব্রিটিশ পুলিশ ১৫-২৬ বছরের পাঁচ জন যুবককে গ্রেফতার করে অ্যানোনিমাসের ডিডিওএস হামলায় জড়িত থাকার অভিযোগে। এরপর ১৯-২০ জুলাই ইংল্যান্ড সহ যুক্তরাষ্ট্র ও নেদারল্যান্ডস পুলিস ২০ বা তার অধীক লোককে গ্রেফতার করে। যুক্তরাষ্ট্রের আইন প্রয়োগকারী সংস্থার তথ্যমতে, অভিযুক্তদের আলাবামা, অ্যারিজোনা, ক্যালিফোর্নিয়া, কলোরাডো, ওয়াশিংটন ডিসি, ফ্লোরিডা, ম্যাসাচুসেট্‌স, নেভাডা, নিউ মেক্সিকো এবং ওহাইও থেকে গ্রেফতার করা হয়। দক্ষিণ লন্ডন থেকে পুলিস ১৯৯০ সালের কম্পিউটার অপব্যবহার আইনের আওতায় ১৬ বছরের এক বালক কে গ্রেফতার করে এবং নেদারল্যান্ড পুলিশ চার জনকে গ্রেফতার করে।
ডিসেম্বর ২০১২ সালে অ্যানোন-অপস এডমিন ২২ বছরের যুবক “ক্রিসটোফার ওয়েদারহেডকে” (নেরদু) অপারেশন পেব্যাক পরিচালনা ও সংগঠিত করার অভিযোগে অভিযুক্ত করা হয়। বিচারে তার ১৮ মাস সশ্রম কারাদন্ড দেওয়া হয়। অ্যাশলে রোডিস, পিটার গিবসন, এবং আরো অন্য সদস্যদের বিরুদ্ধেও একই অভিযোগ আনা হয় ও বিচারে তাদের বিভিন্ন মেয়াদের কারাদন্ড দেওয়া হয়।
লালজসেক
২০১১ সালের মে মাসে অ্যানোনিমাসের একটি ছোট দল “এইসবিগ্যারে” হ্যাক করে। এই দলের সদস্য “টিফ্লু”, “টপিয়ারি”, “সাবু” ও “ক্যালা” মিলে পরবর্তীতে লালজ সিকিউরিটি নামে একটি হ্যাকার দল গঠন করেন। যা সংক্ষিপ্তভাবে লালজসেক নামে পরিচিত। এই দলের প্রথম সাইবার হামলা ছিল ফক্স.কমের বিরুদ্ধে। তারা ফক্সের সাইট হ্যাক করে কিছু পাসওয়ার্ড, লিংকডইন প্রোফাইল এবং এক্স ফ্যাক্টরের ৭৩ হাজার প্রতিযোগীর তথ্য ফাঁস করে দেয়। ২০১১ সালের মে মাসে তারা আমেরিকান পাবলিক ব্রডকাস্টিং সার্ভিস (পিবিএস) হ্যাক করে পরিচিতি লাভ করে। তারা সেখান থেকে ইউজার ডাটা চুরি করে এবং একটি ভূয়া খবর প্রকাশ করে যে র‌্যাপার টাপেক ও বিগি স্মল এখনো বেঁচে আছেন ও তারা নিউজিল্যান্ডে আছেন। বিকল্পধারার ওয়েবসাইট উইকিলিকস ও এর তথ্যদাতা মার্কিন সেনা কর্মকর্তা ব্র্যাডলি ম্যানিংকে‎‎ গ্রেফতারের প্রতিবাদ করাই ছিল এই হ্যাকের উদ্দেশ্য।
২০১২ সালের জুনে লালজসেক সনি পিকচার্স হ্যাকের কথা জানায় এবং তারা সেখান থেকে হাজার হাজার গ্রাহকের নাম, ইউজারনেইম, পাসওয়ার্ড, ইমেইল ঠিকানা, বাড়ির ঠিকানা ও জন্মদিনের তথ্য ইত্যাদি প্রকাশ করে দেয়। জুনের প্রথম দিকে তারা পর্নোগ্রাফি.কম ওয়েবসাইট হ্যাক করে সেখান থেকেও ২৬,০০০ ইমেইল ঠিকানা ও পাসওয়ার্ড চুরি করে প্রকাশ করে দেয়। ১৪ জুলাই, ২০১২ সালে তারা তাদের এক ভক্তের অনুরোধে মাইনক্রেফ্ট, লিগ অফ লেজেন্ড, দ্য এসকেপিস্ট ও আইটি নিরাপত্তা কোম্পানি ফিনফিশারের ওয়েব সাইট হ্যাক করে বন্ধ করে দেয়। এছাড়াও মাল্টিপ্লেয়ার অনলাইন গেম ইভিই এর লগিন সার্ভারে হামলা করে যার ফলে গেমের প্রধান ওয়েবসাইট অকার্যকর হয়ে যায়। অধিকাংশ ওয়েবসাইটই বন্ধ করা হয় ডিডিওএসের মাধ্যমে।
এছাড়াও লালজসেক সরকারি ওয়েবসাইট ও সরকারের সাথে সম্পর্কিত বিভিন্ন ওয়েবসাইটে হামলা চালায়। তারা এফবিআই এর একটি অলাভজনক প্রতিষ্ঠান ইনফ্রাগ্রেডে হামলা করে ইনফ্রাগ্রেডের কিছু ব্যবহারকারীর ইমেইল ঠিকানা ও লোকাল ইউজার ডাটাবেজ প্রকাশ করে দেয়। ১৩ জুন লালজসেক যুক্তরাষ্ট্র সিনেটির ওয়েবসাইটে (senate.gov) হামলা করে ব্যবহারকারীদের ইমেইল ও পাসওয়ার্ড তাদের টুইটার একাউন্টে প্রকাশ করে। ১৫ জুন সিআইএ এর ওয়েবসাইটে ডিডিওএস পদ্ধতিতে হামলা করে সিআইএর ওয়েবসাইট কয়েক ঘণ্টার জন্য বন্ধ করে দেয়। লালজসেকের একটি শাখা দাবীকারী লালজসেক পর্তুগাল নামে একটি হ্যাকার দল পর্তুগালের সরকারি ওয়েবসাইট যেমন, পর্তুগাল ব্যাংক, অ্যাসেম্বলি অফ রিপাবলিক, অর্থনৈতিক মন্ত্রণালয়সহ আরো কয়েকটি ওয়েবসাইটে হামলা করে যার ফলে সাইটগুলো কয়েক ঘণ্টার জন্য বন্ধ হয়ে যায়।
২৬ জুন, ২০১১ সালে লালজসেক ঘোষণা দেয় তারা তাদের ৫০ দিনের হ্যাকিং সম্পন্ন করেছে এবং আর কোন হ্যাকিংয়ে অংশ নেবে না। যদিও শোনা যাচ্ছিল অন্যতম প্রতিষ্ঠাতা “সাবো” এফবিআইএর হাতে ধরা পড়েছেন ও তিনি এফবিআইকে তথ্য দিতে রাজি হয়েছেন। সাবোর সহযোগিতায় লালজসেকের সদস্যরা একে একে গ্রেফতার হতে থাকেন। টিফ্লো ১৯ জুলাই, ২০১১, তপিয়ারি ২৭ জুলাই, এবং ক্যালা ৬ মার্চ, ২০১২ সালে গ্রেফতার হন। তপিয়ারি, ক্যালা, টিফ্লো ও ক্লিয়ারিকে এপ্রিল, ২০১৩ সালে দোষী প্রমাণ করে মে মাসে তাদের বিভিন্ন মেয়াদে কারাদন্ড দেওয়া হয়। এপ্রিল, ২০১৩ সালে অস্ট্রেলিয়ার পুলিশ ক্রোডি ক্রেটসিংগার নামে একজনকে গ্রেফতার করে যিনি নিজেকে লালজসেক দলনেতা অসোক বলে দাবী করেন।
তথ্যসূত্র
গ্রন্থপঞ্জি
খালেক বিন জয়েন উদ্দীন
প্রাথমিক জীবন
খালেক বিন জয়েন উদ্দীন ২৪ জানুয়ারি ১৯৫৪ সালে গোপালগঞ্জের কোটালীপাড়ার চিত্রাপাড়া গ্রামে জন্মগ্রহণ করেন। তার পিতার নাম আলহাজ্জ মোঃ জয়েন উদ্দীন । বাংলা সাহিত্যে তিনি ১৯৭৫ সালে ঢাকা বিশ্ববিদ্যালয় হতে এমএ পাস করেন। পড়াশােনা করেন ঢাকা কলেজও।
কর্মজীবন
খালেক বিন জয়েন উদ্দীন ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। যুদ্ধকালে যশােরের বারােবাজারে ধৃত হয়ে পাকিস্তানি সেনা ছাউনিতে অকথ্য নির্যাতন ভােগ করেন এবং সাতমাস বন্দী থাকেন।
প্রকাশিত বই
তার কয়েকটি গ্রন্থ হলো – ধান সুপারি পান সুপারি, আপিল চাপিল ঘন্টি মালা, চিরকালের ১০০ ছড়া, হৃদয় জুড়ে বঙ্গবন্ধু, নলিনীকান্ত ভট্টশীল, হুমায়ুননামা, মায়ামাখা শেখ রাসেল, বঙ্গবন্ধু ও শেখ রাসেল ।
পুরস্কার
সাহিত্যচর্চার জন্য তিনি বাংলা একাডেমি সাহিত্য পুরস্কার, বঙ্গবন্ধু সাহিত্য পরিষদ, বাংলাদেশ লেখিকা সংঘ, অগ্রণী ব্যাংক, সাউন্ডবাংলা সম্মাননা, তরিকত মিশন, আবু জাফর ওবায়দুল্লাহ স্মৃতি পরিষদ, কোটালীপাড়া গুণীজন সংবর্ধনা পরিষদ লাভ করেছেন।
আন্না শ্যারহিনা
আন্না শ্যারহিনা (জন্ম:১৯৭৮) একজন ইউক্রেনীয় নারীর সমতা ও নারীর অধিকার বিষয়ক কর্মী ও এলবিজিটি কর্মী। তিনি স্পেয়ার উইমেনস অ্যাসোসিয়েশন, একটি খারকিভের লেসবিয়ান নারীবাদী সংগঠন এবং এনজিও কিয়েভ প্রাইড, যা কিয়েভ গৌরব পদযাত্রা সাংগঠনিক কমিটি, সহ - প্রতিষ্ঠাতা।
জীবনী
শ্যারহিনা এবং তার সহকর্মী, ভিরা চেমিগিনা এক দশক ধরে ইউক্রেনীয় এলবিজিটি সম্প্রদায় এবং লেসবিয়ান সংস্থার সাথে জড়িত। কিয়েভ ের প্রথম সাম্যতার পদযাত্রা আয়োজন করেছিল। ২০১৫ সালে, কিয়েভে অনুষ্ঠিত সাম্যতার পদযাত্রাতে পুলিশ ছিল এবং এই পদক্ষেপের জনসাধারণের একাধিক ব্যক্তির সমর্থনও ছিল। তবে চরম-ডান পন্থীদের বিরোধিতা ও আক্রমণের কারণে পদযাত্রাচটি কেবল ১৫ মিনিট স্থায়ী হয়েছিল। এই ঘটনায় পুলিশ কর্মকর্তা সহ দশ জন আহত হয়েছিল।
শ্যারহিনা তাঁর নারীবাদী এবং এলবিজিটি কার্যকলাপের ফলে ইউক্রেনে ক্রমাগত বিরোধিতাের মুখোমুখি হতে হয়েছে। একবার তিনি যখন খারকিভ বইয়ের দোকানে এলবিজিটি আন্দোলনের উপর ভাষণ দিয়েছিলেন, সভাটি দু'বার স্থানান্তরিত করতে হয়েছিল। প্রথমে খারকিভের নকিপেলো প্রেস সেন্টারে এবং তারপরে কিয়েভের ইজোলিয়াটসিয়া কেন্দ্রে। ২০১৮ সালে, জুলাইতে, প্রাইডহাব নামে একটি খারকিভ সম্প্রদায়ের কেন্দ্র, কয়েকজন মুখোশধারী মানুষজন ধোঁয়া গ্রেনেড দিয়ে আক্রমণ করেছিল; গ্রাফিতি এবং পশুর রক্ত দিয়ে পুর ভবনটি নোংরা করা হয় এবং পরে ভবনটিতে ভাঙচুর করা হয়েছিল। যদিও পুলিশের কাছে অভিযোগ এবং স্বরাষ্ট্রমন্ত্রী আরসেন আভাকভকে এক হাজারেরও বেশি অভিযোগের চিঠি দেওয়া করা সত্ত্বেও, এই অপরাধের জন্য কাউকে শাস্তি দেওয়া হয়নি।
২০১৯ সালে,মার্চের প্রথম সপ্তাহে, শ্যারহিনা খারকিভে একটি সাপ্তাহিক মহিলা সংহতিকে ঘিরে একটি অনুষ্ঠান সংগঠিত করছিলেন। প্রধান লক্ষ্য ছিল আন্তর্জাতিক মহিলা দিবসে, মূল সারিতে ফিরে আসা মহিলাদের অধিকারের জন্যে এক্যবদ্ধ হওয়া। মহিলা সংহতি সপ্তাহটি, একটি উচ্চ শিক্ষামূলক প্রকল্প এবং এখানে কোনও কিছুর বিরুদ্ধে এক্যবদ্ধ নয়, তবে নারী, মহিলা সম্প্রদায় এবং সমগ্র ইউক্রেনীয় সমাজের বিকাশের জন্য এক্যবদ্ধ হওয়া। }}
বক্ষবন্ধনীহীনতা
থাম্ব|৬৬তম [[ভেনিস চলচ্চিত্র উৎসবে অভিনেত্রী গিসেলা মারেঙ্গো বক্ষবন্ধনী পরে আসেননি]] বক্ষবন্ধনীহীনতা হচ্ছে বক্ষবন্ধনী না পরেই বহির্বাস পরে বাইরে যাওয়া। মূলত যেসব নারী বক্ষবন্ধনী পরতে অস্বস্তি বোধ করেন তারাই এরূপ করেন। তাছাড়াও কিছু কিছু নারী স্তনকে ট্যাবু অর্থাৎ নিষিদ্ধ এবং গোপনীয় মানতে নারাজ তারাও এরূপ কাজ করে থাকেন। পশ্চিমা সমাজগুলোতে নারীদের এহেন কর্মকাণ্ড আরও বিস্তৃতির পথে।
আবু হাদ্রিয়া মহাসড়ক
হাইওয়ে ৯৫ (الطريق السريع ٩٥), এছাড়াও আবু হাদ্রিয়া মহাসড়ক নামেও পরিচিত, সৌদি আরবের পূর্ব প্রদেশের একটি প্রধান মহাসড়ক। এই মহাসড়কটি সংযুক্ত আরব আমিরাতের সাথে যুক্ত বাথা সীমান্ত থেকে শুরু হয়েছে, এবং এটি কুয়েতি সীমান্ত পর্যন্ত বিস্তৃত, যা খুবার, দাম্মাম, কাতিফ, জুবাইল এবং খাফজি শহরের মধ্য দিয়ে পর্যন্ত বিস্তৃত। এই মহাসড়কটি বাদশাহ ফাহাদ কজওয়েতে প্রবেশাধিকার প্রদান করে যা বাহরাইনকে সৌদি আরবের সাথে সংযুক্ত করে।
বৈশিষ্ট্য
মহাসড়কটি তিনটি ট্রাফিক লেন এবং একটি যুগ্ম রাস্তা নিয়ে গঠিত, এর মোট আটটি লেনের মধ্যে ছয়টি লেন ট্রাফিক বহন করে। মহাসড়কের একটি মোড় ছাড়া সবগুলোই গ্রেড পৃথক (সড়ক ৬১১ এর সবচেয়ে উত্তরের মোড় টি গ্রেড-পৃথক করা নয়) করা, এবং রাস্তার দুই দিক একটি মাঝারি ফালা দ্বারা পৃথক করা হয়েছে। মহাসড়কটি সৌদি আরবের পূর্ব উপকূলীয় সমভূমি অতিক্রম করে, এবং এইভাবে এর বেশীরভাগ রাস্তার জন্য এই মহাসড়কটি সোজা, দাম্মাম এর উত্তরের হাইওয়ে ৮৫ এর সাথে একসাথে চলেছে। এটি হাইওয়ে ৮৫ এর সাথে একযোগে আবু হাদ্রিয়া শহরের কাছে গিয়ে সমাপ্ত হয়েছে। হাইওয়ে ৮৫ পৃথিবির সবচেয়ে দীর্ঘ সোজা সড়কগুলোর মধ্যে একটি, যা পর্যন্ত বিস্তৃত। মহাসড়কটি সৌদি আরবের পারস্য উপসাগরীয় উপকূলের সাথে সমান্তরালে চলেছে। মহাসড়কটি পূর্ব আরব দেশগুলোর মধ্যে ট্রাক এবং বিভিন্ন ধরনের পণ্য পরিবহনের প্রধান স্থল পথ হিসেবে কাজ করে। হাইওয়ে ৯৫ দাম্মামের বাদশাহ ফাহাদ আন্তর্জাতিক বিমানবন্দরের পূর্ব সীমান্ত হিসেবেও কাজ করে।
নির্মান
এটি প্রাথমিকভাবে একটি ফরাসি কোম্পানি এন্ট্রেপ্রিজ জঁ লেফেবভের এবং বেশ কয়েকজন সৌদি অংশীদারের যৌথ উদ্যোগে নির্মিত হয়েছিল, যারা শত শত প্রবাসী পুরুষকে এই কাজ করার জন্য আবেদন করেছিল। এই প্রবাসীদের বেশীরভাগেরই সৌদি আরবে থাকার সময় মরুভূমির শিবিরে একক জীবন যাপনের একমাত্র অধিকার ছিল। উক্ত মহাসড়কটি ১৯৮০ সালের ২৬ নভেম্বর নির্মান করা হয়েছিল। সম্প্রতি সৌদি পরিবহন মন্ত্রণালয় এক বিবৃতিতে জানিয়েছে যে, সৌদি আরব ২০১৭ সালে ১.০৭ বিলিয়ন মার্কিন ডলার মূল্যের পরিবহন প্রকল্প সম্পন্ন করেছে, যার মধ্যে রয়েছে  সড়ক প্রকল্প যা রিয়াদ/দাম্মাম মহাসড়ককে আবু হাদ্রিয়া/দাম্মাম মহাসড়কের সাথে এবং দাম্মাম/জুবাইল সড়কের সাথে সংযুক্ত করে।
এটিএম শামসুজ্জামান
আবু তাহের মোহাম্মদ শামসুজ্জামান (সংক্ষেপে এটিএম শামসুজ্জামান হিসেবে অধিক পরিচিত; ১০ সেপ্টেম্বর ১৯৪১ - ২০ ফেব্রুয়ারি ২০২১) ছিলেন একজন বাংলাদেশী অভিনেতা, পরিচালক ও লেখক। অভিনয়ের জন্য আজীবন সম্মাননাসহ জাতীয় চলচ্চিত্র পুরস্কার পেয়েছেন ছয় বার, তন্মধ্যে দায়ী কে? (১৯৮৭) চলচ্চিত্রে অভিনয়ের জন্য শ্রেষ্ঠ অভিনেতা বিভাগে; ম্যাডাম ফুলি (১৯৯৯), চুড়িওয়ালা (২০০১) ও মন বসে না পড়ার টেবিলে (২০০৯) চলচ্চিত্রে অভিনয়ের জন্য শ্রেষ্ঠ কৌতুক অভিনেতা বিভাগে; এবং চোরাবালি (২০১২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে পুরস্কৃত হন। এছাড়া ৪২তম জাতীয় চলচ্চিত্র পুরস্কার আয়োজনে তিনি আজীবন সম্মাননায় ভূষিত হয়েছিলেন। শিল্পকলায় অবদানের জন্য ২০১৫ সালে তিনি বাংলাদেশের দ্বিতীয় সর্বোচ্চ রাষ্ট্রীয় সম্মাননা একুশে পদকে ভূষিত হন।
প্রারম্ভিক জীবন
এটিএম শামসুজ্জামান ১৯৪১ সালের ১০ সেপ্টেম্বর নোয়াখালীর দৌলতপুরে নানাবাড়িতে জন্মগ্রহণ করেছিলেন। তার গ্রামের বাড়ি লক্ষীপুর জেলার ভোলাকোটের বড় বাড়ি আর ঢাকায় থাকতেন দেবেন্দ্রনাথ দাস লেনে। তার পিতা নূরুজ্জামান ছিলেন নামকরা উকিল এবং শেরে বাংলা একে ফজলুল হকের সঙ্গে রাজনীতি করতেন। মাতা নুরুন্নেসা বেগম। পাঁচ ভাই ও তিন বোনের মধ্যে শামসুজ্জামান ছিলেন সবার বড়।
চলচ্চিত্র জীবন
এটিএম শামসুজ্জামানের চলচ্চিত্র পর্দায় আগমন ১৯৬৫ সালে। তার অভিনীত প্রথম চলচ্চিত্র নয়া জিন্দগানী। চলচ্চিত্রটি মুক্তি পায়নি। ১৯৬৮ সালে নারায়ণ ঘোষ মিতার এতটুকু আশা চলচ্চিত্রে তাকে খবরের কাগজ বিক্রেতা চরিত্রে প্রথমবারের মত পর্দায় দেখা যায়। এরপর তিনি সুয়োরাণী দুয়োরাণী (১৯৬৮), মলুয়া (১৯৬৯), বড় বউ (১৯৭০) চলচ্চিত্রে ছোট চরিত্রে অভিনয় করেন। তিনি মলুয়া চলচ্চিত্রের সংলাপও রচনা করেন। তিনি প্রথম কাহিনী ও চিত্রনাট্য লিখেছেন জলছবি (১৯৭১) চলচ্চিত্রের জন্য। ছবির পরিচালক ছিলেন নারায়ণ ঘোষ মিতা এবং এই ছবির মাধ্যমেই অভিনেতা ফারুকের চলচ্চিত্রে অভিষেক ঘটে।
তিনি কৌতুক অভিনেতা হিসেবে যাদুর বাঁশি, রামের সুমতি চলচ্চিত্রে অভিনয় করেন। ১৯৮৭ সালে তার নিজের লেখা কাহিনিতে আফতাব খান টুলুর দায়ী কে? চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার লাভ করেন, এবং শ্রেষ্ঠ অভিনেতা ও শ্রেষ্ঠ কাহিনিকার বিভাগে বাচসাস পুরস্কার লাভ করেন। এছাড়াও বেশ কিছু চলচ্চিত্রে তিনি পার্শ্ব-চরিত্রে অভিনয় করেন। তাদের মধ্যে উল্লেখযোগ্য হচ্ছে - অনন্ত প্রেম, দোলনা, অচেনা।
তিনি ম্যাডাম ফুলি (১৯৯৯) ও চুড়িওয়ালা (২০০১) চলচ্চিত্রে অভিনয় করে শ্রেষ্ঠ কৌতুক অভিনেতা বিভাগে জাতীয় চলচ্চিত্র পুরস্কার অর্জন করেন। ২০০৫ সালে তিনি জহির রায়হানের হাজার বছর ধরে উপন্যাস অবলম্বনে নির্মিত একই নামের চলচ্চিত্রে মকবুল চরিত্রে অভিনয় করেন। এটি শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার লাভ করে। একই বছর তিনি তার নিজের লেখা কাহিনিতে সালাউদ্দিন লাভলুর পরিচালনায় অভিষেক চলচ্চিত্র মোল্লা বাড়ীর বউ-এ গাজী এবাদত মোল্লা চরিত্রে অভিনয় করেন। এই কাজের জন্য তিনি তারকা জরিপে সেরা চলচ্চিত্র অভিনেতা বিভাগে মেরিল-প্রথম আলো পুরস্কার অর্জন করেন। এছাড়া তিনি মন বসে না পড়ার টেবিলে (২০০৯) চলচ্চিত্রে অভিনয় করে শ্রেষ্ঠ কৌতুক অভিনেতা বিভাগে তার চতুর্থ জাতীয় চলচ্চিত্র পুরস্কার অর্জন করেন।
২০০৯ সালে শাবনূর-রিয়াজ জুটির এবাদত ছবি দিয়ে তার চলচ্চিত্র পরিচালক হিসেবে অভিষেক ঘটে। তিনি সৈয়দ শামসুল হকের নিষিদ্ধ লোবান উপন্যাস অবলম্বনে নাসির উদ্দীন ইউসুফ নির্মিত গেরিলা (২০১১) চলচ্চিত্রে অভিনয়ের জন্য ১৪তম মেরিল-প্রথম আলো পুরস্কারে একটি বিশেষ পুরস্কার লাভ করেন। তিনি রেদওয়ান রনির পরিচালিত প্রথম চলচ্চিত্র চোরাবালি-এ অভিনয় করে শ্রেষ্ঠ পার্শ্ব-চরিত্রে অভিনেতা বিভাগে জাতীয় চলচ্চিত্র পুরস্কার লাভ করেন।
ব্যক্তিগত জীবন
এটিএম শামসুজ্জামানের স্ত্রী রুনী জামান। এই দম্পতির ৩ ছেলে ও ৩ মেয়ে রয়েছে। ২০১২ সালের ১৩ মার্চ এটিএম শামসুজ্জামানের ছোট ছেলে এটিএম খলিকুজ্জামান কুশল নিজ বড় ভাই এটিএম কামালুজ্জামান কবিরকে ছুরিকাঘাতে হত্যা করেন। হত্যাকাণ্ডের পর এটিএম শামসুজ্জামান নিজেই ছেলে কুশলের বিরুদ্ধে মামলা করেন। হত্যার অভিযোগে এটিএম খলিকুজ্জামান কুশলকে ২০১৩ সালে যাবজ্জীবন কারাদণ্ড দেয় আদালত।
মৃত্যু
এটিএম শামসুজ্জামান ২০২১ সালের ২০ ফেব্রুয়ারি ঢাকার সূত্রাপুরের দেবেন্দ্রনাথ দাস লেনে নিজ বাসায় মৃত্যুবরণ করেন। তিনি দীর্ঘদিন ধরে বার্ধক্যজনিত নানা অসুখে ভুগছিলেন। তার মরদেহ জুরাইন কবরস্থানে তার বড় ছেলে কামরুজ্জামান কবীরের পাশে সমাহিত করা হয়।
টেলিভিশন
অভিনয় জীবনের শুরুতে ষাটের দশকে টিভি নাটকে অংশগ্রহন ছিল তার। তার উল্লেখযোগ্য টিভি নাটকসমূহ হল
বেগম জান (চলচ্চিত্র)
বেগম জান সৃজিত মুখোপাধ্যায় পরিচালিত ২০১৭ সালের ভারতীয় হিন্দি ভাষার নাট্য চলচ্চিত্র। ছবিটি একই পরিচালকের বাংলা ভাষার চলচ্চিত্র রাজকাহিনীর হিন্দি পুনঃনির্মাণ। ছবিটি প্রযোজনা করেছেন মুকেশ ভাট, বিশেষ ভাট ও প্লে এন্টারটেইনমেন্ট। এই চলচ্চিত্রের শ্রেষ্ঠাংশে রয়েছেন বিদ্যা বালান, ইলা অরুণ, গওহর খান প্রমুখ।
চলচ্চিত্রটি ২০১৭ সালের ১৪ এপ্রিল ভারতে মুক্তি পায়। ছবিটি মধ্যম মানের ব্যবসা করে এবং নির্মাণ ব্যয় তুলতে সক্ষম হয়।
সঙ্গীত
বেগম জান চলচ্চিত্রের সঙ্গীত পরিচালনা করেছেন অনু মালিক। গানের কথা লিখেছন কৌসার মুনির। গানের অ্যালবাম প্রকাশিত হয় টাইমস মিউজিক এর ব্যানারে। আশা ভোঁসলের গাওয়া "প্রেম মে তোহরে" গানটি ২০১৭ সালের ১৪ ফেব্রুয়ারি প্রথম প্রকাশিত হয়। দ্বিতীয় গান "আজাদিয়া"য় কণ্ঠ দেন সনু নিগম এবং রাহাত ফতেহ আলী খান।
সেন্থিলনগর
সেন্থিলনগর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি পূর্বে তিরুভেলুর জেলার কোলাতুর অঞ্চলের অন্তর্ভুক্ত ছিল চেন্নাই জেলার অংশীভূত হওয়ার পর একটি আবাড়ি প্রশাসনিক ক্ষেত্রের অন্তর্ভুক্ত হয়। এই লোকালয়টি অম্বাত্তুর এবং আবাড়ি রেলওয়ে স্টেশন-এর মাঝে চেন্নাই শহরের উত্তর-পশ্চিমদিকে অবস্থিত। মূলত আবাসিক পরিসংখ্যান এর উপর ভিত্তি করে এই লোকালয়টি গড়ে উঠছে।‌ বলমপুরী বিনায়ক মন্দির, তিরুমুল্লাইবায়ল রেলওয়ে স্টেশন, রঙ্গস্বামী ও কলাইমাগল মেট্রিকুলেশন স্কুল, আন্না অডিটোরিয়াম এই লোকালয়ের মূল আকর্ষণ ও প্রতিষ্ঠান। এছাড়াও রয়েছে ভৌগোলিক কারণে বিখ্যাত একটি বটগাছ, যা "আল মরম" নামে পরিচিত।
নিকটতম রেলস্টেশনটি হলো তিরুমুল্লাইবায়ল রেলওয়ে স্টেশন। এটি নর্দান গ্র্যান্ড ট্রাঙ্ক রোড (এটি ১৬ নং জাতীয় সড়কের অংশ ) ২০০ ফিট রোড এর পাশে মহাত্মা গান্ধী মূল সড়কের থেকে ৫০০ মিটার দূরে অবস্থিত।
সড়কপথে এটি চেন্নাই সেন্ট্রাল থেকে ২২ কিলোমিটার চেন্নাই বাইপাস থেকে ৪ কিলোমিটার এবং চেন্নাই আন্তর্জাতিক বিমানবন্দর থেকে ২৪ কিলোমিটার দূরে অবস্থিত। অম্বাত্তুর ও তিরুমুল্লাইবায়ল রয়েছে ২.৫ ও ২.২ কিলোমিটার দূরত্বের মধ্যে।‌‌ নিকটে অবস্থিত চেন্নাই বাইপাস ব্যাঙ্গালোর হাইওয়ে জিএসটি রোড এবং কলকাতা হাইওয়ের জংশন।
১৯৭০ খ্রিস্টাব্দের পর তামিলনাড়ু গৃহ মন্ত্রণালয়ের উদ্যোগে লোকালয়ের যথেষ্ট উন্নতি সাধন হয়। সড়ক ব্যবস্থা চিকিৎসা ব্যবস্থা অর্থনৈতিক কমপ্লেক্স তৈরী স্কুল কলেজ অডিটোরিয়াম বাস স্ট্যান্ড খেলার মাঠ প্রভৃতি সুযোগ সুবিধা তৈরি হতে থাকে। চেন্নাই এমটিসি বাস পরিষেবার মাধ্যমে এটি চেন্নাই সেন্ট্রাল, মন্দাবেলী, মীঞ্জুর, ত্যাগরায়নগর, গিণ্ডি, তিরুমুল্লাইবায়ল, তিরু ভি কল্যাণসুন্দরম নগর, পাড়িয়ানলুর, মূলকড়াই, আম্বাত্তুর ছাড়াও শহরের অভ্যন্তরে এবং শহরের বাইরের জেলার বিভিন্ন অংশের সঙ্গে যুক্ত।
এটি আবাড়ি পৌরসভার ১১ নং ওয়ার্ড ও এর ওয়ার্ড কাউন্সিলর হলেন শ্রী সি. গোপালকৃষ্ণণ।
করিমপুর পান্নাদেবী কলেজ
করিমপুর পান্নাদেবী কলেজ একটি নদীয়া জেলার প্রসিদ্ধ কলেজ। এটি নদিয়া জেলা র তেহট্ট মহকুমা য় করিমপুরে অবস্থিত। এটি কল্যাণী বিশ্ববিদ্যালয়ের অধীনস্থ এবং বিশ্ববিদ্যালয় মঞ্জুরি কমিশন দ্বারা স্বীকৃতি প্রাপ্ত মহাবিদ্যালয়। এখানে শুধুমাত্র দিবা বিভাগে পঠন পাঠন করা হয়। এই কলেজে কলা, বিজ্ঞান এবং বাণিজ্য তিন বিভাগেই পাঠদান করানো হয়ে থাকে। এখানের অনেক ছাত্র ছাত্রী বিভিন্ন ক্ষেত্রে মহাবিদ্যালয়ের সুনাম বৃদ্ধি করেছেন।
স্থাপনা
কলেজটির জন্যে জমি ও অর্থদান করেন ব্যবসায়ী দুর্গাপ্রসাদ আগরওয়ালা। তার স্ত্রী পান্নাদেবী আগরওয়ালার নামে কলেজটি স্থাপিত হয়। তবে কলেজের মূল স্থপতি ভূমিপুত্র, বিখ্যাত রাজনীতিবিদ ও স্বাধীনতা সংগ্রামী নলিনাক্ষ সান্যাল। মূলত তার তত্বাবধানেই পান্নাদেবী কলেজের প্রতিষ্ঠা ও খ্যাতি হয়।
উদূখল
thumb|কম্পিউটারে আঁকা উদূখল উদূখল বা উখলি হল মুষল দিয়ে শস্যাদি পেষাই ও পরিষ্কারকরণের বিশেষ যন্ত্রবিশেষ। বাংলাদেশ ও ভারতের গ্রামাঞ্চলে সাধারণত এর ব্যবহার দেখা যায়। মূলত আর্য সংস্কৃতিতে এর আবিষ্কার হয়।
বর্ণনা
সাধারণত বিশাল গাছের গুড়ি থেকে এগুলো প্রস্তুত করা হয়। গাছের গুড়ির ভিতরটা গর্ত করে মসলা বা শস্যাদি রাখার স্থান তৈরি করা হয়। আর, একটা লম্বা মসৃণ দন্ড দিয়ে সেই গর্তে রাখা মসলা বা শস্যে জোরে জোরে আঘাত করা হয়। এই আঘাতে মসলা বা শস্যাদি গুড়ো হয়। আদিতে হাতে পেষার জন্য এ ধরনের যন্ত্র ব্যবহৃত হলেও আধুনিকতার ছোঁয়া লাগায় অনেক স্থানেই এখন আর এদের ব্যবহার দেখা যায় না।
অঞ্চলভেদে নামের ভিন্নতা
সিলটিতে এদেরকে একত্রে ডাকা হয় ꠊꠣꠁꠟ-ꠍꠤꠀ (ঘাইল-ছিয়া)— নিচের গুড়িটাকে 'ঘাইল' আর আঘাত করার দন্ডকে ' ' ছিয়া' ডাকা হয়।বগুড়া অঞ্চলে একে ছেচা বলা হয়। উত্তরবঙ্গে জিনিসটার নাম উরুনগান বা সামগান।
করেরহাট ইউনিয়ন
করেরহাট বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।
আয়তন
করেরহাট ইউনিয়নের আয়তন ৩৯,১৪৪ একর (১৫৮.৪১ বর্গ কিলোমিটার)। আয়তনের দিক থেকে এটি মীরসরাই উপজেলার বৃহত্তম ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী করেরহাট ইউনিয়নের মোট জনসংখ্যা ৩৫,৪৬৭ জন। এর মধ্যে পুরুষ ১৭,১৭৩ জন এবং মহিলা ১৮,২৯৪ জন। মোট পরিবার ৭,৩৬২টি।
অবস্থান ও সীমানা
মীরসরাই উপজেলার পাহাড়ি অঞ্চল হলো করেরহাট ইউনিয়ন। উপজেলার সমগ্র পূর্বাংশ জুড়ে এ ইউনিয়নের অবস্থান। উপজেলা সদর থেকে এ ইউনিয়ন পরিষদের দূরত্ব প্রায় ২২ কিলোমিটার। এ ইউনিয়নের পূর্বে ফটিকছড়ি উপজেলার বাগানবাজার ইউনিয়ন এবং দক্ষিণে সীতাকুণ্ড উপজেলার বারৈয়াঢালা ইউনিয়ন; পশ্চিমে ওয়াহেদপুর ইউনিয়ন, খৈয়াছড়া ইউনিয়ন, মীরসরাই ইউনিয়ন, দুর্গাপুর ইউনিয়ন, জোরারগঞ্জ ইউনিয়ন, হিঙ্গুলী ইউনিয়ন, ফেনী নদী ও ফেনী জেলার ছাগলনাইয়া উপজেলার ঘোপাল ইউনিয়ন; উত্তরে ফেনী নদী ও ফেনী জেলার ছাগলনাইয়া উপজেলার শুভপুর ইউনিয়ন এবং উত্তর-পূর্বে ফেনী নদী ও ভারতের ত্রিপুরা প্রদেশ অবস্থিত।
প্রশাসনিক কাঠামো
করেরহাট ইউনিয়ন মীরসরাই উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী করেরহাট ইউনিয়নের সাক্ষরতার হার ৪৬.৮%। এ ইউনিয়নে ৩টি মাধ্যমিক বিদ্যালয়, ৩টি মাদ্রাসা, ১২টি প্রাথমিক বিদ্যালয় ও ২টি কিন্ডারগার্টেন রয়েছে।
যোগাযোগ ব্যবস্থা
করেরহাট ইউনিয়নে যোগাযোগের প্রধান প্রধান সড়কগুলো হল বারৈয়ারহাট-ছাগলনাইয়া সড়ক, করেরহাট-রামগড় সড়ক এবং মীরসরাই-নারায়ণহাট সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
করেরহাট ইউনিয়নে ২২টি মসজিদ, ৮টি ঈদগাহ ও ১টি মন্দির রয়েছে।
খাল ও নদী
করেরহাট ইউনিয়নের উত্তর সীমান্তবর্তী অঞ্চল দিয়ে বয়ে চলেছে ফেনী নদী।
হাট-বাজার
করেরহাট ইউনিয়নের প্রধান ৩টি হাট/বাজার হল করেরহাট বাজার, কয়লা বাজার এবং লিচুতলা বাজার।
দর্শনীয় স্থান
করেরহাট ইউনিয়নের দর্শনীয় স্থানগুলোর মধ্যে রয়েছে:
উল্লেখযোগ্য ব্যক্তি
এ.টি.এম.ইসমাইল (মিন্টু মিয়া)-তিনি দীর্ঘ ২৭ বছর (১৯৭২-১৯৯৮) অত্র ইউনিয়নের চেয়ারম্যান হিসেবে সাফল্যের সাথে দায়িত্ব পালন করেছেন।
টুমডাক
টুমডাক' হল ভারতের বিহার, পশ্চিমবঙ্গ, ওড়িশা ও পূর্ব ভারতের এবং বাংলাদেশের সাঁওতাল জনগণের একটি দ্বি-মাথাযুক্ত আনদ্ধযন্ত্র। । টুমডাক নলাকার হয় এবং এটি মাটি দিয়ে তৈরি। ড্রামের দুটি মাথা সাধারণত গোচর্ম আচ্ছাদিত থাকে। ডানদিকেরটি বামদিকের চেয়ে সামান্য ছোট হয়। অনেকগুলি অনুরূপ ভারতীয় ড্রামের মতো, প্রতি মাথার কেন্দ্রস্থলে সুরকরণ লেইয়ের একটি গোল টুকরো থাকে যেটি শব্দকে বাড়িয়ে তোলে। টুমডাক দ্বি-মাথাযুক্ত ভারতীয় ড্রামগুলির বৃহৎ বিভাগে পড়ে, যাদের বিভিন্ন নাম রয়েছে, যেমন:  ঢোলক, নাল, মৃদঙ্গ ইত্যাদি।
ব্যবহার
সাঁওতাল সম্প্রদায় সাধারণত ধর্মীয় অনুষ্ঠান এবং সাঁওতালি উৎসবগুলির জন্য তমাহ'র সমাহারে টুমডাক ব্যবহার করে। এই দুই ধরনের বাদ্যযন্ত্রই প্রায় সর্বজনীনভাবে পুরুষেরা বাজায়, নারীরা নয়। যখন নাচের জন্য বাজানো হয়, টুমডাক বাদক ড্রামটিকে তার গলায় দড়ি বা চামড়ার সরু ফালি দিয়ে ঝুলিয়ে রাখে। সুরের প্রকারের ওপর নির্ভর করে বাদক পুরো হাত এবং আঙ্গুল দিয়ে টুমডাক বাজায়। তমাহ' এবং টুমডাকের ছন্দটি সাঁওতাল নৃত্যের জন্য মৌলিক ছন্দেময় / ছন্দবদ্ধ নিদর্শন গঠন করে এবং এটি প্রথাগত সাঁওতালি সংগীতের জন্য প্রয়োজনীয়।
বর্ণনা
বাদ্যযন্ত্রটি মাটি দিয়ে তৈরি হয়। ডানদিকের মাথা (ব্যাস প্রায় ২০ সেমি) বামদিকের মাথার (ব্যাস প্রায় ২৯ সেমি) চেয়ে ছোট, এবং শাঙ্কব দেহের কেন্দ্রটি খুব আলতোভাবে কটিযুক্ত (বিপরীত দ্বি-শঙ্কু), যদিও এটি চামড়ার ফিতার কারণে প্রচ্ছন্ন থাকে। 'ভি' আকারে ঘনভাবে জড়িত ফিতা একটি দীর্ঘ, দুই পাশ কাটা শঙ্কুর চেহারা দেয়। উভয় মাথাতেই দ্বিস্তরীয় গরু বা ছাগলের চামড়া থাকে। উপরের চামড়া (মৃধা) নীচের চামড়ার (চক্কি) ওপর আঠা দিয়ে আটকানো থাকে এবং এমন ভাবে কাটা হয় যাতে একটি বহিস্থ বলয়ের আকার আসে। ডানদিকের মাথার উপরের চামড়াটি প্রায় ৩৭ মিমি প্রশস্ত। নীচের চামড়াটিতে গুঁড়ো চুনাপাথর, ছোলার বেসন, আধা সিদ্ধ চাল, এবং কালির লেই (খারেন) লাগানো হয়। এটি তিন থেকে চার দিনের জন্য শুকানো হয় এবং একটি পাথর দিয়ে ঘষে মসৃণ করা হয়। বাম মাথার লেইটি (যার উপরের বলয়টি প্রায় ৪৫ মিমি প্রশস্ত) ঘন থাকে। এইদিকে কালি থাকেনা এবং এটি মসৃণ করাও হয়না। বাদক উভয় মাথায় হাত দিয়ে আঘাত করে বাজান।
নির্মলকুমার বসু
নির্মলকুমার বসু (২২ জানুয়ারি ১৯০১ – ১৫ অক্টোবর ১৯৭২) ছিলেন একজন ভারতীয় বাঙালি নৃবিজ্ঞানী। ভারতের ঐতিহ্যবাহী সমাজ ও সংস্কৃতির পরিবর্তন ধারাকে নিখুঁতভাবে বিশ্লেষণের সাথে নৃতত্ত্বে ভারতীয় ঐতিহ্যকে প্রতিষ্ঠিত করতে অগ্রণী ভূমিকা গ্রহণ করেন।  নৃতত্ত্ব,  প্রত্নতত্ত্ব, সমাজবিজ্ঞান,  ভূতত্ত্ব, লোকসংস্কৃতি প্রভৃতি জ্ঞান-বিজ্ঞানের বহু ক্ষেত্রে তাঁর অবদান ছিল উল্লেখযোগ্য।  ভারতের স্বাধীনতা আন্দোলনে মহাত্মা গান্ধীর একান্ত-সচিব হয়ে সক্রিয় ভূমিকা পালন করেন। লবণ সত্যাগ্রহ ও  ভারত ছাড়ো আন্দোলনে অংশ নিয়ে কারাদণ্ড ভোগ করেন। ।
জন্ম ও প্রারম্ভিক জীবন
নির্মলকুমারের জন্ম বৃটিশ ভারতের অধুনা  পশ্চিমবঙ্গের উত্তর চব্বিশ পরগণা জেলার মইনগর গ্রামে। পিতা বিমানবিহারী বসু এবং মাতা কিরণশশী দেবী। বিভিন্ন বিদ্যালয়ে প্রাথমিক ও মাধ্যমিক স্তরের পডাশোনা করেন। যেমন ― পাটনার অ্যাংলো-সান্সক্রিট স্কুল, কামারহাটি সাগর দত্ত ফ্রি স্কুল,  রাঁচি ও পুরী জেলা স্কুল। তারপর কলকাতার স্কটিশ চার্চ কলেজ ও প্রেসিডেন্সি কলেজ। ১৯২১ খ্রিস্টাব্দে ভূতত্ত্ববিদ্যায় প্রথম শ্রেণিতে অনার্স সহ বিএসসি পাশ করেন। তারপর ভূতত্ববিদ্যায় স্নাতকোত্তর করতে ভরতি হন কলকাতা অধীনস্থ তৎকালীন প্রেসিডেন্সি কলেজে। কিন্তু  অসহযোগ আন্দোলনে যুক্ত হওয়ার কারণে পাঠ শেষ করতে পারলেন না। পরে ১৯২৫ খ্রিস্টাব্দে অবশ্য তিনি কলকাতা বিশ্ববিদ্যালয় থেকে নৃতত্ত্ববিদ্যায় এমএসসি ডিগ্রী লাভ করেন।
নৃবিজ্ঞানে অবদান
অধ্যাপক নির্মলকুমার বসুর প্রধান ব্রত ছিল ভারতের সমাজ ও সংস্কৃতির পরিবর্তনের ধারাকে নিখুঁতভাবে বিশ্লেষণ করা। এজন্য তিনি নৃতত্ত্বের পদ্ধতির সাথে হিউম্যান জিয়োগ্রফি, মানবপ্রকৃতি বিজ্ঞানের সামাজিক ইতিহাস এবং প্রত্নতত্ত্বের সংমিশ্রণ ঘটিয়েছেন। ভারতীয় মন্দির-স্থাপত্য, লোকসংস্কৃতি, গ্রামজীবন এবং প্রাচীন ইতিহাস বিষয়ে তিনি প্রায় সারাজীবন গবেষণা করেছেন। ভারতের ৩২২টি নির্বাচিত গ্রামের মধ্যে ৩১১টি গ্রাম হতে গ্রামজীবনের সাংস্কৃতিক উপকরণ সংগ্রহ করে তিনি ভারতের "প্রেজেন্ট লাইফ ― এ স্টাডি অন ইউনিটি ইন দি ডাইভার্সিটি" গ্রন্থটি সম্পাদনা করেন।
তবে নৃতত্ত্ব বিষয়ে তিনি প্রথম গবেষণামূলক কাজ করেন ওড়িশার জুয়াংয়ে ১৯২৪-২৫ খ্রিস্টাব্দে স্নাতকোত্তর ডিগ্রি লাভের সময়। ১৯২৯ খ্রিস্টাব্দে তিনি সামাজিক ও সাংস্কৃতিক ক্ষেত্রে  বিশ্বে নৃবিজ্ঞান ও সমাজের  উন্নতির উপর একটি গ্রন্থ কালচারাল অ্যানথ্রোপলজি প্রকাশ করেন। ১৯৩২ খ্রিস্টাব্দে তিনি ওড়িশার শিল্প ও স্থাপত্য নিয়ে রচনা করেন ক্যাননস অফ ওড়িসান আর্কিটেকচার। একজন নগরবিদ হিসাবে,  সমাজবিজ্ঞানের  উপরও তাঁর সমান আগ্রহ ছিল। যেমন ― ১৯৬৮ খ্রিস্টাব্দে প্রকাশিত সাম এস্পেক্টস অফ বেঙ্গল, একজন নগরবিদের দৃষ্টিতে বাংলার জাতি নিয়ে রচনা করেন ক্যালকাটা ১৯৬৪: এ সোশ্যাল সার্ভে এবং ১৯৭২ খ্রিস্টাব্দে প্রকাশিত অ্যানথ্রোপলজি অ্যান্ড সাম ইন্ডিয়ান প্রবলেমস্, ১৯৪৯ খ্রিস্টাব্দে প্রকাশিত 'দি স্ট্রাকচার অফ ইন্ডিয়ান সোসাইটি উল্লেখযোগ্য।
মানুষকে জানা ও বোঝার জন্য পদব্রজে প্রায় গোটা ভারতবর্ষ পরিক্রমা করেছেন। তাঁর বিজ্ঞান চেতনার অন্তরালে যে কবিপ্রাণতা ও দার্শনিক উপলব্ধি স্রোত প্রবাহিত ছিল তার পরিচয় পাওয়া যায় ―পরিব্রাজকের ডায়রী, বিদেশের টিঠি, নবীন ও প্রাচীন'' প্রভৃতি গ্রন্থে।
তিনি দীর্ঘ কর্মজীবনে রাজনৈতিক আন্দোলনে ও সরকারি দপ্তরে সময় ব্যয় করেও বাংলা ও ইংরেজীতে সাতশোর বেশি নিবন্ধ এবং প্রায় ত্রিশটি গ্রন্থ রচনা করেছেন।
অধ্যাপক বসু ওড়িশার কোনার্কে অবস্থিত সূর্য মন্দির সম্পর্কে বাখ্যাসহ কোনার্কের বিবরণ শীর্ষক গ্রন্থ রচনা করেন। দীর্ঘদিন পর প্রসেনজিৎ দাশগুপ্ত ও সৌমেন পালের টীকাসহ বইটির নূতন সংস্করণ কলকাতার প্রকাশনা সংস্থা নিউ এজ পাবলিশার্স প্রাইভেট লিমিটেড প্রকাশ করে। প্রখ্যাত শিল্প ইতিহাসবিদ ও শিল্প বিশেষজ্ঞ  স্টেলা ক্র্যামিশ্চ বইটিতে এবং অন্যান্য ইংরাজীতে লেখা গ্রন্থে বর্ণিত কোনার্কের স্থাপত্য নিয়ে  পর্যালোচনা করেন।
১৯৭২ খ্রিস্টাব্দে তিনি এশিয়াটিক সোসাইটির সভাপতি নির্বাচিত হন। এছাড়াও বঙ্গীয় সাহিত্য পরিষদের সম্পাদকের দায়িত্ব নিয়ে সংস্থার প্রভূত উন্নতি করেন।
সামাজিক ক্রিয়াকলাপ ও গান্ধীজীর সহযোগী
নির্মলকুমার ছাত্রাবস্থায় ১৯১৬ খ্রিস্টাব্দে সুভাষচন্দ্র বসুর সংস্পর্শে এসে নানা রকম সামাজিক কাজকর্মে সঙ্গে প্রত্যক্ষভাবে পরিচিত হন। ১৯৩০ খ্রিস্টাব্দে কলকাতা বিশ্ববিদ্যালয়ে নৃতত্ত্ব শাখার রিসার্চ ফেলো হিসাবে কাজ করার সময় গান্ধীজির আহ্বানে  লবণ সত্যাগ্রহ আন্দোলনে  যোগ দেন ও কারাবরণ করেন। ১৯৩৪ খ্রিস্টাব্দ হতে ১৯৪৭ খ্রিস্টাব্দ পর্যন্ত তিনি গান্ধীজির একান্ত সহযোগী ছিলেন। ১৯৪০ খ্রিস্টাব্দের মাঝামাঝি সময় থেকে তাঁর সচিব হিসাবে কাজ করেন। তিনি  মহাত্মা গান্ধীর মতাদর্শ অনুপ্রাণিত ছিলেন এবং বিশ্লেষণ সহ মতাদর্শের  প্রশংসা  করে ১৯৪০ খ্রিস্টাব্দে  রচনা করেন স্টাডিজ ইন গান্ধীজম। ১৯৪২ খ্রিস্টাব্দে ভারত ছাড়ো আন্দোলনে অংশগ্রহণ করে দ্বিতীয়বার কারাদণ্ড ভোগ করেন। ১৯৪৬ - ১৯৪৭ খ্রিস্টাব্দে বাংলায় সাম্প্রদায়িক দাঙ্গা-হাঙ্গামার সময় সচিব থাকায় গুরুদায়িত্ব পালন করেন। গান্ধীজির রাজনৈতিক দর্শন ও রাজনৈতিক কর্মপদ্ধতি তিনি বৈজ্ঞানিকভাবে বিশ্লেষণ করে তাঁর মতবাদ প্রচার করার চেষ্টা করেছেন। কিন্তু যা তিনি যুক্তি দিয়ে গ্রহণ করতে পারেন নি তা বর্জন করেছেন। গান্ধীজির প্রার্থনাসভায় তাঁকে দেখা যেত না। গান্ধীজি সম্পর্কে তিনি তাঁর চিন্তা রেখে গেছেন ১৯৫৩ খ্রিস্টাব্দে প্রকাশিত “মাই ডেজ উইথ গান্ধীজি” গ্রন্থে।
উত্তরাধিকার
অধ্যাপক বসু গান্ধীর দর্শনকে উচ্চ মর্যাদায় ধারণ করতেন। তাই ১৯৯৩ খ্রিস্টাব্দ হতে  ইন্দিরা গান্ধী ন্যাশনাল সেন্টার ফর দ্য আর্টস প্রতি দুই বছরে একবার এন কে বোস মেমোরিয়াল লেকচার্স আয়োজন করে থাকে। এছাড়া ১৯৭০ খ্রিস্টাব্দে নৃতত্ত্ববিদ সুরজিৎচন্দ্র সিনহা অধ্যাপক নির্মলকুমার বসুর জীবনী নিয়ে রচনা করেছেন অ্যানথ্রোপলজি অফ নির্মলকুমার বোস (১৯৭২–নির্মলকুমার বসুর নৃতত্ত্ব), নির্মলকুমার বোস: স্কলার ওয়ান্ডারার্স (১৯৮৬–নির্মলকুমার বসু: প্রাজ্ঞ পরিব্রাজক)।
রিতেশ থাপা
রিতেশ থাপা (रितेश थापा (জন্ম ২ অক্টোবর ১৯৮৪) নেপাল এর একজন আন্তর্জাতিক ফুটবল খেলোয়াড়। তার জন্মস্থান নেপালের ইতাহারি অঞ্চলে। তিনি একজন গোলরক্ষক। ২০০৩ সালে তিনি নেপাল জাতীয় ফুটবল দল এর হয়ে প্রথম আন্তর্জাতিক ম্যাচ খেলেন। তবে, ম্যাচ ফিক্সিং প্রমাণিত হওয়ায় ২০১৫ সালের পর থেকে তিনি নেপালের এবং আন্তর্জাতিক পর্যায়ের সকল ধরনের ফুটবল থেকে নিষিদ্ধ। নিষিদ্ধ হওয়ার পূর্বে তিনি নেপাল পুলিশ ক্লাব এর হয়ে নেপালের ঘরোয়া ফুটবলে খেলতেন।
ক্লাব ক্যারিয়ার
রিতেশ থাপা সিনিয়র পর্যায়ে ফুটবল শুরু করেন ২০০০ সালে। সে সময় তিনি যোগ দেন, নেপালের থ্রি স্টার ক্লাবে। থ্রি স্টার ক্লাবের হয়ে তিনি, ৪ বছর ঘরোয়া ফুটবলে খেলেন। এরপর ২০০৪ সালে তিনি থ্রি স্টার ক্লাব ছেড়ে নেপাল পুলিশ ক্লাব দলে যোগ দেন। নেপাল পুলিশ ক্লাব দলের হয়ে তার দলীয় এবং ব্যক্তিগত অর্জন অনেক। এর মধ্যে সবচেয়ে উল্লেখযোগ্য হল ২০০৭ এএফসি প্রেসিডেন্টস কাপ টুর্নামেন্টে, দলের হয়ে রানার্স-আপ হওয়া। এর পাশাপাশি ক্লাবটির হয়ে তিনি ৪ বার নেপালের মার্টায়ারস মেমোরিয়াল এ-ডিভিশন লীগ এর শিরোপা জিতেছেন। ২০১৫ সালে ম্যাচ ফিক্সিংয়ের দায়ে নিষিদ্ধ হওয়ার আগে তিনি এই ক্লাবের হয়ে ১১ বছর খেলেছেন।